Cerere de decizie preliminară introdusă de Curtea de Apel Cluj (România) la 15 noiembrie 2023 – E.B.SP. Z.O.O. / K.P.SP. Z.O.O.
(Cauza C-682/23, E.B.SP.)
Limba de procedură: româna
Instanţa de trimitere
Curtea de Apel Cluj
Părțile din procedura principală
Recurentă: E.B.SP. Z.O.O.
Intimată: K.P.SP. Z.O.O.
Întrebările preliminare
Pot fi dispozițiile articolului 25 din Regulamentul nr. 1215/2012 al Parlamentului European și al Consiliului [din 12 decembrie 2012] privind competența judiciară, recunoașterea și executarea hotărârilor în materie civilă și comercială1 interpretate în sensul că ar conferi cesionarului unei creanțe derivate dintr-un contract de execuție de lucrări dreptul de a se prevala de clauza atributivă de competență inserată în acel contract împotriva părții originare a contractului, în ipoteza în care contractul de cesiune a operat, conform dreptului național aplicabil fondului litigiului, un transfer al dreptului de creanță și al accesoriilor acesteia, dar nu și al obligațiilor derivate din contract?
Are relevanță într-o ipoteză ca cea anterior menționată, pentru determinarea instanței competente, opoziția părții semnatare a clauzei atributive de competență împotriva căreia este promovat litigiul? Este necesar un nou acord de voință al acesteia, anterior/concomitent promovării litigiului, pentru ca terțul cesionar să se poată prevala de clauza atributivă de competență?
____________
1 JO 2012, L 351, p. 1.